דב לוין (פיזיקאי)

דב לוין (נולד ב-1958) הוא פיזיקאי ישראלי, פרופסור בפקולטה לפיזיקה בטכניון.

ביוגרפיה
לוין קיבל תואר ראשון בשנת 1979 מאוניברסיטת סטוני ברוק שבניו יורק, לאחר מכן המשיך ללימודי תואר שני באוניברסיטת פנסילבניה, אותם סיים ב-1981, ולדוקטורט בפיזיקה מאותה אוניברסיטה, אותו השלים ב-1986. הוא המשיך ללימודי פוסט-דוקטורט במכון לפיזיקה תאורטית (ITP) באוניברסיטת קליפורניה בסנטה ברברה.  והיה חבר פקולטה באוניברסיטת פלורידה. בשנת 1990 הצטרף לטכניון. משנת 2007 מכהן כפרופסור אורח באוניברסיטת ניו יורק.

באוקטובר 2009 הוענק לו פרס באקלי, פרס בתחום הפיזיקה של החומר המעובה, שמעניקה האגודה האמריקאית לפיזיקה, והיה לישראלי הראשון הזוכה בפרס. לוין זכה ביחד עם שני חוקרים נוספים, על "תרומותיהם החלוציות לתורת הגביש הכמו-מחזורי, לרבות תחזית תמונת הפיזור".

קישורים חיצוניים 
 הודעה על הזכייה בפרס וביוגרפיה באתר האגודה האמריקאית לפיזיקה.

ערכים שבהם תבנית בריטניקה אינה מתאימה
סגל הטכניון: פיזיקה
פיזיקאים ישראלים
בוגרי אוניברסיטת סטוני ברוק
בעלי תואר דוקטור מאוניברסיטת פנסילבניה
סגל אוניברסיטת פלורידה
ישראלים שנולדו ב-1958